वाळपयः सत्तरी तालुको अंडर 14 शालेय फुटबॉल सर्तींत वाळपयच्या श्री हनुमान विद्यालयाच्या पंगडान वस्तादपण मेळयलें. सुब्रतो मुखर्जी फुटबॉल सर्ती उपरांत सेगीत दुसऱ्या वर्सा हे सर्तीचें वस्तादपण ह्या पंगडान मेळयलां.
 अवर लेडी आनी युनिटी हायस्कुलाक हारोवन तांणी फायनलींत प्रवेश केल्लो. फायनलींत तांणी पर्येच्या श्री भूमिका हायस्कुलाक 6 -1 अशें सहज हारयलें. ही मॅच कोपार्डें मैदानार जाली.
 अन्मेशान तीन, रघुवीरान दोन आनी साईराज हाणे एक गोल केलो. विद्यालयाचो पीटी शिक्षक पांडुरंग गांवकार हाणे पंगडाक प्रशिक्षीत केल्लें. जैतिवंत पंगडाक मुख्याध्यापिका मिनल काणेकार, वाळपय शिक्षण संस्थेचे अध्यक्ष, पदाधिकारी, पालक- शिक्षक संघान परबीं भेटयलीं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 